Promoció Econòmica i ASECAM expliquen a empresaris com sol·licitar les ajudes del Pla per a la reindustrialització
21 de novembre 2016

​![](/media/ix1aakcp/67_teresa-garcia-y-cristina-plumed.jpg)  
  

L'àrea de Promoció Econòmica de l'Ajuntament de Sagunt, en col·laboració amb ASECAM, ha impartit aquesta vesprada una xarrada a empresaris sobre les condicions i passos a seguir per a beneficiar-se de les ajudes del Pla per a la reindustrialització del Camp de Morvedre, aprovat per la Consellería d'Economia Sostenible i la convocatòria de la qual estarà oberta fins al dia 30 de novembre.

La tramitació d'aquestes ajudes és telemàtica, segons diu la convocatòria, que es podrà trobar en este enllaç [http://www.dogv.gva.es/datos/2016/11/16/pdf/2016\_9086.pdf](http://www.dogv.gva.es/datos/2016/11/16/pdf/2016_9086.pdf) o a la pròpia pàgina web de l'ajuntament, on s'ha habilitat un bàner de consulta.

El Pla compta amb un import de 2.680.000 euros i les ajudes van destinades tant a pimes com a grans empreses. Els beneficiaris seran empreses industrials manufactureres, indústries extractives o empreses relacionades amb l'activitat industrial, serveis d'enginyeria, disseny, consultoria tecnològica, i assistència tècnica de caràcter industrial. Més en concret, totes les empreses inscrites en el CNAE del 10 al 30.

L'import destinat a cadascuna dependrà de la seua grandària: fins al 50% de les despeses per a les pimes i fins al 35% per a les grans empreses. Des del consistori, asseguren que per a agilitar els tràmits i resoldre possibles dubtes, les empreses tindran a la seua disposició un tècnic de promoció econòmica en la seu del departament. La tramitació ja es pot realitzar a través de la web [www.indi.gva.es/tramitacion-telematica](http://www.indi.gva.es/tramitacion-telematica).  

![](/media/is4d2gea/67_powerpoint.jpg)  
![](/media/eg4lqpfn/67_publico.jpg)  
  
  

La regidora d'Hisenda, Teresa García, ha declarat que **“aquest acte s'organitza en coordinació amb ASECAM per a traslladar als seus associats tota la informació sobre les ajudes a la reindustrialització que s'estan tramitant i poder resoldre dubtes que es tinguen sobre les mateixes”.**

A més, ha afegit que **“l'àrea de Promoció Econòmica està realitzant un seguiment individualitzat de tots aquells empresaris que puguen optar a aquest tipus de subvencions per a assessorar i canalitzar les seues situacions personals amb tal de, en posteriors convocatòries, preveure i corregir els problemes que puguem estar tenint ara, i d'altra banda veure de quina manera aquests recursos poden arribar al major nombre d'empreses possibles”.**

En l'acte han intervingut també la presidenta d’ASECAM, Cristina Plumed, el tècnic municipal de Promoció Econòmica i Maite Hidalgo, representant d’ASECAM.  

*   [](http://www.facebook.com/sharer.php?u=https://aytosagunto.es/va/actualitat/promoció-econòmica-i-asecam-expliquen-a-empresaris-com-sol-licitar-les-ajudes-del-pla-per-a-la-reindustrialització/ "Facebook")
*   [](http://twitter.com/share?url=https://aytosagunto.es/va/actualitat/promoció-econòmica-i-asecam-expliquen-a-empresaris-com-sol-licitar-les-ajudes-del-pla-per-a-la-reindustrialització/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/promoció-econòmica-i-asecam-expliquen-a-empresaris-com-sol-licitar-les-ajudes-del-pla-per-a-la-reindustrialització/ "Linked In")
*   [](mailto:?body=https://aytosagunto.es/va/actualitat/promoció-econòmica-i-asecam-expliquen-a-empresaris-com-sol-licitar-les-ajudes-del-pla-per-a-la-reindustrialització/)